Да пытання скарачэння тэрмінаў навучання, асабліва па тэхнічных спецыяльнасцях, трэба падыходзіць асцярожна і не спяшацца. У патоку штодзённага жыцця мы ўспрымаем лічбавую рэвалюцыю як нешта натуральнае. Сотавыя тэлефоны, планшэты, новыя віды камп’ютараў сталі штодзённасцю. Але лічбавая рэвалюцыя прыходзіць і ў рэальны сектар эканомікі. Яшчэ раз паўтару тое, што сказаў у самым пачатку: інжынер-механік, інжынер-энергетык, ды і працоўны трыццаць гадоў таму і сёння не адно і тое ж. Вышэйшая матэматыка ў наш час стала як ніколі матэрыяльнай сілай і служыць базавай асновай для ўсіх тэхнічных спецыяльнасцяў. Я не бяру на сябе смеласць сказаць, як і на колькі трэба перагледзець праграму па дакладных навуках, для гэтага ёсць спецыялісты вышэйшай школы і акадэміі навук. Але тое, што яна патрабуе дэталёвай прапрацоўкі, сумненняў ні ў каго не выклікае.